Diari Oficial de la Generalitat Valenciana


Sumari del DOGV 5619, del 16-10-2007 (2007/12876)

Informació pública del projecte de reparcel·lació voluntària corresponent a la unitat d'execució del polígon P-III-A de les Normes Subsidiàries de Petrés.
----------------------------------------------------------------------------------------------------------------------------------------------------------

### Dades del document

Número de DOGV
:   5619

Data del DOGV
:   16-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12213


Data del document
:   11-09-2007

Organisme emissor
:   Ajuntament de Petrés

Tipus de document
:   Informació Pública

Descriptors 

:   * Petrés
    * administració local
    * pla d'urbanisme

Informació pública del projecte de reparcel·lació voluntària corresponent a la unitat d'execució del polígon P-III-A de les Normes Subsidiàries de Petrés. [2007/12106]  
Este ajuntament, en virtut de la Resolució d'Alcaldia número 237/2007, de 5 d'octubre de 2007, va acordar sotmetre a informació pública el document següent:   
a) Títol del document i contingut: projecte de reparcel·lació voluntària corresponent a la unitat d'execució del polígon P-III-A de les Normes Subsidiàries de Petrés.   
1. Contingut del projecte de reparcel·lació, compost pel document denominat «Projecte de reparcel·lació de la unitat d'actuació P-III-A Petrés», amb el contingut següent:  
- Document I. Memòria.  
- Document II. Parcel·les aportades.  
- Document III. Parcel·les adjudicades.  
- Document IV. Plans.  
c) Lloc i horari en què podrà realitzar-se la consulta, sol·licitar aclariment de dubtes i formular al·legacions: durant un mes des de la data de la publicació d'este anunci, una còpia diligenciada del projecte de reparcel·lació voluntària, es trobarà depositada, per a la seua consulta pública, en l'Ajuntament de Petrés, els dies laborables, de dilluns a divendres en horari de 09.00 a 14.00 hores, i els dimecres, de 17.00 a 19.00 hores. Durant el dit període es podran formular al·legacions dirigides al Ple de l'Ajuntament.  
Contingut de la part dispositiva de la Resolució d'Alcaldia número 237/2007, de 5 d'octubre de 2007:  
Primer. Notificar, de conformitat amb l'article 416.1 apartat a) ROGTU, la present resolució d'Alcaldia a la mercantil Antonio Mellado Cuenca Construcciones y Promociones, SL, a l'entitat bancària Caixa Rural Mediterrani Rural Caixa S. Coop., i als altres interessats.   
Segon. Sotmetre a informació pública el projecte de reparcel·lació de la unitat d'execució del polígon P-III-A de les Normes Subsidiàries de Planejament de Petrés, durant un termini d'un mes a comptar de la publicació de l'anunci en el Diari Oficial de la Comunitat Valenciana.  
Este anunci es publicarà després de la remissió de les notificacions indicades en l'apartat primer de la part dispositiva d'esta resolució d'Alcaldia.   
Durant el termini d'informació pública els interessats podran presentar al·legacions.   
La certificació registral de domini i càrregues de data 1 d'agost de l'any 2007, expedida per Begoña Longas Pastor, registradora de la Propietat de Sagunt número 2, forma part de la documentació exposada al públic, de conformitat amb el que disposa l'article 416.4 ROGTU.  
Tercer. Requerir a la mercantil Antonio Mellado Cuenca Construcciones y Promociones, SL, de conformitat amb l'article 416.3 ROGTU, que acredite davant de l'Ajuntament de Petrés haver sol·licitat al Registre de la Propietat de Sagunt número 2, la pràctica de la nota marginal que dóna compte de l'inici de l'expedient reparcel·latori tal com preveu l'article 5 del Reial Decret 1093/1997, de 4 de juliol, pel qual s'aproven les normes complementàries al Reglament per a l'Execució de la Llei Hipotecària sobre inscripció en el Registre de la Propietat d'actes de naturalesa urbanística.   
Quart. La present resolució d'Alcaldia constituïx un acte de tràmit que no posa fi a la via administrativa i contra esta no es pot interposar recurs administratiu en els termes establits en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Petrés, 11 d'octubre de 2007.- L'alcalde: Antonio Hernández Villalba.